CELEX: 31996R2432
Language: el
Date: 1996-12-18 00:00:00
Title: Κανονισμός (ΕΚ) αριθ. 2432/96 της Επιτροπής της 18ης Δεκεμβρίου 1996 για τροποποίηση του κανονισμού (ΕΚ) αριθ. 3254/93 όσον αφορά το ειδικό καθεστώς εφοδιασμού με ορισμένα οπωροκηπευτικά προς όφελος των μικρών νησιών του Αιγαίου Πελάγους για το έτος 1997

Avis juridique important

|

31996R2432

Κανονισμός (ΕΚ) αριθ. 2432/96 της Επιτροπής της 18ης Δεκεμβρίου 1996 για τροποποίηση του κανονισμού (ΕΚ) αριθ. 3254/93 όσον αφορά το ειδικό καθεστώς εφοδιασμού με ορισμένα οπωροκηπευτικά προς όφελος των μικρών νησιών του Αιγαίου Πελάγους για το έτος 1997  

Επίσημη Εφημερίδα αριθ. L 331 της 20/12/1996 σ. 0028 - 0030

ΚΑΝΟΝΙΣΜΟΣ (ΕΚ) αριθ. 2432/96 ΤΗΣ ΕΠΙΤΡΟΠΗΣ της 18ης Δεκεμβρίου 1996 για τροποποίηση του κανονισμού (ΕΚ) αριθ. 3254/93 όσον αφορά το ειδικό καθεστώς εφοδιασμού με ορισμένα οπωροκηπευτικά προς όφελος των μικρών νησιών του Αιγαίου Πελάγους για το έτος 1997Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 2019/93 του Συμβουλίου, της 19ης Ιουλίου 1993, για τη θέσπιση ειδικών μέτρων για ορισμένα γεωργικά προϊόντα προς όφελος των μικρών νησιών του Αιγαίου Πελάγους (1), όπως τροποποιήθηκε τελευταία από τον κανονισμό (ΕΚ) αριθ. 2417/95 της Επιτροπής (2), και ιδίως το άρθρο 4,Εκτιμώντας:ότι ο κανονισμός (ΕΟΚ) αριθ. 2958/93 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1802/95 (4), θέσπισε τις κοινές λεπτομέρειες εφαρμογής του κανονισμού (ΕΟΚ) αριθ. 2019/93 όσον αφορά το ειδικό καθεστώς εφοδιασμού με ορισμένα γεωργικά προϊόντα προς όφελος των μικρών νησιών του Αιγαίου Πελάγους και, κατ' εφαρμογή του άρθρου 3 παράγραφος 2 του κανονισμού (ΕΟΚ) αριθ. 2019/93, το ύψος των ενισχύσεων για τον εφοδιασμό αυτό ανά ομάδα στην οποία ανήκει το νησί στο οποίο διατέθηκε το προϊόν 7 ότι πρέπει να καθοριστούν, κατ' εφαρμογή του άρθρου 2 του κανονισμού (ΕΟΚ) αριθ. 2019/93, τα ισοζύγια προβλέψεων εφοδιασμού των νησιών του Αιγαίου Πελάγους σε οπωροκηπευτικά τα οποία είναι προελεύσεως από την υπόλοιπη Κοινότητα, για το 1997 7ότι πρέπει, συνεπώς, να τροποποιηθεί ο κανονισμός (ΕΚ) αριθ. 3254/93 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 2995/95 (6) 7ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οπωροκηπευτικών,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 Ο κανονισμός (ΕΚ) αριθ. 3254/93 τροποποιείται ως εξής:1. Το άρθρο 2 πρώτο εδάφιο αντικαθίσταται από το ακόλουθο κείμενο:«Η ενίσχυση που καθορίζεται στο άρθρο 1 παράγραφος 1 πρώτη περίπτωση του κανονισμού (ΕΟΚ) αριθ. 2958/93 χορηγείται επίσης μέχρι εξαντλήσεως των ποσοτήτων που προβλέπονται στα παραρτήματα Ι και ΙΙ του παρόντος κανονισμού, στα μανταρίνια που συγκομίζονται στη Χίο, στις πατάτες που υπάγονται στους κωδικούς ΣΟ 0701 90 51, 0701 90 59, και 0701 90 90 που συγκομίζονται στη Νάξο και στις ντομάτες και τα κολοκύθια που συγκομίζονται στη Σύρο, που αποστέλλονται προς την μία ή την άλλη των ομάδων νησιών που αναφέρονται στα παραρτήματα Ι και ΙΙ του παρόντος κανονισμού στο πλαίσιο του ισοζυγίου εφοδιασμού.»2. Τα παραρτήματα Ι και ΙΙ αντικαθίστανται από το παράρτημα του παρόντος κανονισμού.Άρθρο 2 Ο παρών κανονισμός αρχίζει να ισχύει την 1η Ιανουαρίου 1997.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 18 Δεκεμβρίου 1996.Για την ΕπιτροπήFranz FISCHLERΜέλος της Επιτροπής(1) ΕΕ αριθ. L 184 της 27. 7. 1993, σ. 1.(2) ΕΕ αριθ. L 248 της 14. 10. 1995, σ. 39.(3) ΕΕ αριθ. L 267 της 28. 10. 1993, σ. 4.(4) ΕΕ αριθ. L 174 της 26. 7. 1995, σ. 27.(5) ΕΕ αριθ. L 293 της 27. 11. 1993, σ. 34.(6) ΕΕ αριθ. L 312 της 23. 12. 1995, σ. 28.ΠΑΡΑΡΤΗΜΑ «ΠΑΡΑΡΤΗΜΑ ΙΙσοζύγιο προβλέψεων εφοδιασμού των μικρών νησιών που ανήκουν στην ομάδα Α (1) για το 1997>ΘΕΣΗ ΠΗΝΑΚΑ>(1) Τα μικρά νησιά που ανήκουν στην ομάδα Α απαριθμούνται στο παράρτημα Ι του κανονισμού (ΕΟΚ) αριθ. 2958/93 σχετικού με τις λεπτομέρειες εφαρμογής.ΠΑΡΑΡΤΗΜΑ ΙΙΙσοζύγιο προβλέψεων εφοδιασμού των μικρών νησιών που ανήκουν στην ομάδα Β (1) για το 1997>ΘΕΣΗ ΠΗΝΑΚΑ>(1) Τα μικρά νησιά που ανήκουν στην ομάδα Β απαριθμούνται στο παράρτημα ΙΙ του κανονισμού (ΕΟΚ) αριθ. 2958/93 σχετικού με τις λεπτομέρειες εφαρμογής.»